《长门怨》
明代·李时行

凉飙送朱火，庭树下微霜。娟娟素明月，照妾罗衣裳。

迟回循广素，蟪蛄鸣北堂。感物思郁纡，况兹夜未央。

故恩坐摇落，新欢讵可量。音徽渺难接，婉娈不能忘。

昔为双飞鸾，今作单鸳鸯。容华安足恃，顾影徒自伤。

保君金石躯，千秋乐景光。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。